Τζον Άπνταϊκ

Ο Τζον Χόϊερ Άπνταϊκ (αγγλικά: John Hoyer Updike, 18 Μαρτίου 1932 - 27 Ιανουαρίου 2009) ήταν Αμερικανός συγγραφέας, ποιητής και κριτικός, τιμημένος με το «Βραβείο Πούλιτζερ» δύο φορές, το «Εθνικό Βραβείο Βιβλίου», το «Βραβείο Αμερικανικού Βιβλίου» και πολλά άλλα. Ο Απντάικ ήταν από τους πιο δημοφιλείς συγγραφείς της Αμερικής και ο μοναδικός που έγινε εξώφυλλο στο περιοδικό TIME δύο φορές. Συνεργαζόταν με τα εγκυρότερα λογοτεχνικά περιοδικά και εφημερίδες δημοσιεύοντας τακτικά βιβλιοκριτικές αλλά και άλλους είδους σημειώματα. Το πιο γνωστό έργο του είναι «Οι μάγισσες του Ίστγουικ» γραμμένο το 1984, το οποίο μεταφέρθηκε στον κινηματογράφο το 1987.

 Ο Τζον Άπνταϊκ γεννήθηκε στις 18 Μαρτίου του 1932 στην περιοχή Shilingtan της πόλης Reading στην Πενσυλβάνια, στην οικογένεια ενός καθηγητή γυμνασίου. Στη γενέτειρά του, έζησε και σπούδασε μέχρι την ηλικία των 13 ετών. Αργότερα σπούδασε στο Πανεπιστήμιο του Χάρβαρντ, και στη συνέχεια - στο σχολείο ζωγραφικής και τις εικαστικών τεχνών "Ruskin" - στην Οξφόρδη (Αγγλία). Από το 1955 μέχρι το 1957 εργάσθηκε στο περιοδικό "The New Yorker" όπου δημοσιεύει δικά του διηγήματα, χιουμοριστικά δοκίμια, και ποιήματα. Το 1959 το μυθιστόρημά του "Το παζάρι στο άσυλο" βραβεύεται από το Ιδρύματο "Richard & Hinda Rosenthal", καθώς και από το Εθνικό Ινστιτούτο Τέχνης και Λογοτεχνίας των Ηνωμένων Πολιτειών. Μεγάλη δημοτικότητα του χαρίζουν τα μυθιστορήματα "Τρέχα λαγέ" , "Κένταυρος" και "Οι μάγισσες του Ήστγουικ." Έχει δημοσιεύσει 22 μυθιστορήματα και μια ντουζίνα από συλλογές διηγημάτων, καθώς επίσης και ποίηση, λογοτεχνική κριτική και παιδικά βιβλία. Στα έργα του εξετάζονται το σεξ, η θρησκεία και ο θάνατος, καθώς και η μεταξύ τους σχέση. Πέθανε στις 27 Ιανουαρίου του 2009, σε νοσοκομείο στο Danvars. "Couples" 1968 (Ζευγάρια - μτφ. Μάρω Λοΐζου, εκδ. Μαίανδρος, 1972) "Rabbit, run" 1960 (Τρέχα λαγέ - μτφ. Αθηνά Δημητριάδου, εκδ. Οδυσσέας, 1982) "The witches of Eastwick" 1984 (Οι μάγισσες του Ήστγουικ - μτφ. Αγγέλα Βερυκοκάκη - Αρτέμη, εκδ. Λιβάνης - Νέα Σύνορα, 1986) "The poorhouse fair" 1959 (Το παζάρι στο άσυλο - μτφ. Δημήτρης Ποταμιάνος, εκδ. Καστανιώτη, 1989) "S." 1988 (Σ. - μτφ. Κατερίνα Τζαμουράνη, εκδ.Α. Α. Λιβάνη, 1989) "Memories of the Ford Administration (a novel)" 1992 (Αναμνήσεις από την προεδρία του Φορντ - μτφ. Σώτη Τριανταφύλλου, εκδ. Πατάκη, 1994) "Self-consciousness: memoirs" (1989) (Αναζητώντας τον εαυτό μου - μτφ. Σταύρος Παπασταύρου, εκδ. Καστανιώτη, 1995) "Brazil" 1994 (Μπραζίλ - μτφ. Χριστιάνα Σακελλαροπούλου, εκδ. Λιβάνης - Νέα Σύνορα, 1996) "In the beauty of the lilies" 1996 (Μες στην ομορφιά των κρίνων - μτφ. Λίλη Ιωαννίδου, εκδ. Bell / Χαρλένικ Ελλάς, 1999) "Toward the end of time" 1997 (Το τέλος του χρόνου - μτφ. Μαρία Παξινού & Αλέξανδρος Πανούσης, εκδ. Καστανιώτη, 2000) "Gertrude and Claudius" 2000 (Γερτρούδη και Κλαύδιος - μτφ. Δημήτρης Στεφανάκης, εκδ. Καστανιώτη, 2002) "Villages" 2004 (Χωριά - μτφ. Αύγουστος Κορτώ, εκδ.Καστανιώτη, 2006) "Licks of love" 2001 (Αυτοσχεδιασμοί του έρωτα - μτφ. Σταύρος Παπασταύρου, εκδ. Καστανιώτη, 2005) "Terrorist" 2006 (Ο τρομοκράτης - μτφ. Αύγουστος Κορτώ, εκδ. Καστανιώτη, 2007) Βιογραφικό σημείωμα με αφορμή την αναγγελία του θανάτου του στην εφ. Καθημερινή Το διήγημα «Πυγμαλίων»